**Zmluva o poskytovaní služieb**

uzavretá v zmysle ust. § 269 ods. 2 Obchodného zákonníka v platnom znení (ďalej len „Zmluva“)

Objednávateľ: **Slovenská konsolidačná, a.s.**

so sídlom: Cintorínska 21, 814 99 Bratislava,

IČO: 35 776 005,

IČ DPH: SK2021483585,

zapísaná v Obchodnom registri Okresného súdu Bratislava I, oddiel: Sa, vložka číslo: 2257/B,

zastúpená: Mgr. Peter Egry, predseda predstavenstva

a JUDr. Denisa Vargová, podpredseda predstavenstva

(ďalej len „Objednávateľ“)

a

Poskytovateľ: .............................................**.**

so sídlom: .............................................

IČO: .......................,

IČ DPH: SK .............................,

zapísaná v Obchodnom registri Okresného súdu ........................., Oddiel: ....., Vložka č.: .............

zastúpená: ................................

(ďalej len „Poskytovateľ“)

(Objednávateľ a Poskytovateľ ďalej aj ako „Zmluvná strana“, spoločne aj ako „Zmluvné strany“)

**Preambula**

Zmluvné strany uzatvárajú túto Zmluvu na základe výsledkov verejného obstarávania, ktoré realizoval verejný obstarávateľ v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, predmetom ktorého bolo obstaranie profylaktických prehliadok, pozáručného servisu a údržby batériového zdroja nepretržitého napájania UPS, dodanie a výmena ventilátorov, ako aj premiestnenie UPS v rámci sídla Objednávateľa. Zmluvné strany súčasne vyhlasujú, že táto Zmluva je v súlade s požiadavkami vykonaného verejného obstarávania.

**Článok I**

**Predmet zmluvy**

1. Predmetom Zmluvy je záväzok Poskytovateľa:
2. poskytovať Objednávateľovi pravidelné profylaktické prehliadky funkčnosti batériového zdroja nepretržitého napájania UPS AEG Protect 3.33 – 20 kVA ako aj poskytovať pozáručný servis tohto batériového zdroja UPS podľa podmienok dohodnutých v tejto Zmluve,
3. Objednávateľovi dodať 2 nové kusy ventilátorov pre UPS Protect 3.33, a namontovať ich namiesto existujúcich 2 ventilátorov,
4. premiestniť batériový zdroj UPS podľa bodu 6. tohto článku tejto Zmluvy.

Zmluvné strany sa dohodli, že záväzok Poskytovateľa poskytovať Objednávateľovi predmet Zmluvy uvedený v bode 1. písm. a) tohto článku tejto Zmluvy vznikne dňom 14.04.2023 a zanikne uplynutím dňa 14.04.2025.

1. Predmetom profylaktickej prehliadky funkčnosti a súčasne aj predmetom pozáručného servisu sú UPS AEG typ Protect 3.33 – 20 kVA, vrátane batérií ACEDIS ST800 (12V, 98 Ah), spolu 64 ks batérií.

Profylaktická prehliadka v zmysle čl. I bod 1. písm. a) tejto Zmluvy v sebe zahŕňa nasledovné služby:

1. dvakrát ročne poskytnutie profylaktickej údržby batériových zdrojov, minimálne v rozsahu:
	1. vizuálna kontrola záložného zdroja elektronických dosiek, kabeláže, ventilátorov, znečistenia ventilačných otvorov, batérií,
	2. kontrola základných funkcií záložného zdroja:
* zapnutie a vypnutie,
* normálne prevádzkové parametre (sieť prítomná),
* režim zálohovania (simulácia výpadku siete, prechod do sieťového režimu),
* dobíjanie batérií (korektné ukončenie),
* manuálny By-Pass (ak je to možné),
* testovanie komunikácie
	1. odstránenie prachu, výmena prachových filtrov,
	2. kontrola mechanickej funkčnosti ventilátorov,
	3. kontrola dotiahnutia svoriek elektrických svorkovníc a elektrických. spojov,
	4. čistenie batériového zdroja a nastavenie parametrov určených výrobcom,
1. jedenkrát ročne realizovať kapacitný test batérií,
2. vyhotovenie záznamu z vykonanej profylaktickej kontroly s uvedením zistených a odstránených porúch, odporučenia pre ďalšie prevádzkovanie UPS. Ukončenie profylaktickej prehliadky potvrdí Objednávateľ podpisom protokolu /súpis vykonaných prác. Deň potvrdenia súpisu/protokolu sa považuje za deň protokolárneho prevzatia prác Objednávateľom.
3. Poskytovateľ sa zaväzuje poskytnúť Objednávateľovi komplexný pozáručný servis UPS podľa čl. I bod 1. písm. a) tejto Zmluvy v nasledovnom rozsahu:
	1. zabezpečenie hot-line služby 24 hodín denne, 7 dní v týždni, celoročný monitoring predmetu zákazky v dohľadovom centre,
	2. reakčná odozva na poskytnutie servisného zásahu do 12 hodín od nahlásenia poruchy,
	3. odstránenie problému/poruchy do 48 hodín od nahlásenia požiadavky elektronickou formou - emailom, pričom za odstránenie poruchy sa bude považovať aj zabezpečenie zálohovaného napájania prevádzkovej záťaže iným porovnateľným technickým riešením.
4. Súčasťou služieb spojených s profylaktickou údržbou batériového zdroja sú služby spojené s opravou všetkých funkčných porúch vzniknutých pri riadnom užívaní UPS, výmena náhradných dielov pre riadnu prevádzku UPS, vrátane batérií, pričom náklady Poskytovateľa spojené s dopravou (dopravné náklady) sú zahrnuté v cene. Potrebný materiál bude obstaraný na základe odporúčania Poskytovateľa formou samostatnej objednávky/zmluvy. Cena za takto objednaný materiál nie je zohľadnená v cene uvedenej v čl. II bod 1. veta prvá tejto Zmluvy.
5. Demontáž pôvodných 2 ks ventilátorov, dodávka a montáž nových 2 ks ventilátorov s nasledovnými požadovanými technickými parametrami:

|  |
| --- |
| **Ventilátor EBMpapst typ W2S130-AA03-01** |
| **Popis** | **Hodnota / parameter** |
| Napätie | 230Vac |
| Frekvencia | 50/60Hz |
| Výkon | 45/39W |
| Max. teplota okolia | 70°C |
| Ochrana | Tepelná |
| Rozmery | 150 x 55 mm |
| Materiál - korpus | Hliník |
| Materiál - listy | Oceľ |
| Dĺžka káblov | 330 mm |

1. Premiestnenie UPS Protect 3.33 20kVA z 3. poschodia sídla Objednávateľa do suterénu a úpravu systému zaisteného napájania bude zahŕňať nasledovné:
	* + 1. odpojenie, demontáž a presun UPS, doplnenie ističa a úprava rozvádzača R.UPS, doplnenie poistkových odpínačov do baterkovej skrine, pripojenie UPS a batérií, oživenie, prepojenie signalizácie vrátnica, prepojenie a oživenie GSM modulu, prepojenie SNMP dátovej komunikácie,
			2. materiál: Istič 40A/3P, 2x Poistkový odpínač 3P/250A, 4x poistka 63A, vstupno-výstupné, batériové a signalizačné káble, pomocný materiál,
			3. doprava.
2. Profylaktická prehliadka, služby servisnej údržby UPS zariadení, dodávka a montáž ventilátorov a presun UPS musia byť zabezpečené Poskytovateľom v takom rozsahu, aby boli splnené všetky požiadavky stanovené normami STN, príslušnou legislatívou a výrobcom počas pozáručnej doby.

**Článok II**

**Cena a platobné podmienky**

1. Cena za predmet Zmluvy bola stanovená dohodou medzi Objednávateľom a Poskytovateľom v celkovej výške ............... **eur** bez DPH na celú dobu trvania Zmluvy. Táto cena predstavuje súčet cien za jednotlivé plnenia v zmysle čl. I bod 1. Zmluvy, ktoré sú dohodnuté Zmluvnými stranami v nasledovnej výške:
2. cena za predmet zmluvy v zmysle čl. I bod 1. písm. a) tejto Zmluvy bola dohodnutá Zmluvnými stranami vo výške **......... eur** bez DPH
3. cena za predmet zmluvy v zmysle čl. I bod 1. písm. b) tejto Zmluvy bola dohodnutá Zmluvnými stranami vo výške **......... eur** bez DPH
4. cena za predmet zmluvy v zmysle čl. I bod 1. písm. c) tejto Zmluvy bola dohodnutá Zmluvnými stranami vo výške **......... eur** bez DPH
5. Objednávateľovi vzniká povinnosť na zaplatenie ceny po riadnom splnení predmetu tejto Zmluvy Poskytovateľom na základe vystavenej faktúry. Za predmet Zmluvy uvedený v čl. I bod 1. písm. a) tejto Zmluvy bude Poskytovateľ vystavovať faktúru jedenkrát za 6 mesiacov, pričom výška takto vystavenej faktúry bude predstavovať ¼ ceny uvedenej v bode 1. písm. a) tohto článku tejto Zmluvy. Za predmety Zmluvy podľa čl. I bod 1. písm. b) a c) tejto Zmluvy Poskytovateľ vystaví faktúru až po splnení príslušného predmetu Zmluvy a po písomnom potvrdení protokolu/súpisu vykonaných prác zo strany Objednávateľa.
6. Cena podľa čl. II bod 1. tejto Zmluvy zahŕňa v sebe všetky náklady, ktoré vzniknú Poskytovateľovi pri plnení predmetu Zmluvy alebo v súvislosti s ním vrátane dopravy, okrem výnimky uvedenej v čl. I bod 4. tejto Zmluvy (cena za objednaný materiál).
7. Splatnosť faktúry je 14 dní odo dňa jej doručenia Objednávateľovi. Faktúra sa považuje za uhradenú dňom odpísania peňažných prostriedkov z účtu Objednávateľa v prospech účtu Poskytovateľa.
8. Poskytovateľ je povinný uvádzať vo faktúre všetky náležitosti daňového dokladu a číslo objednávky Objednávateľa. V prípade, ak faktúra nespĺňa náležitosti podľa zákona a podľa tejto Zmluvy, má Objednávateľ právo vrátiť faktúru bez úhrady Poskytovateľovi na doplnenie a opravu. Po doručení opravenej faktúry platí bod 4. tohto článku tejto Zmluvy.
9. Neoddeliteľnou súčasťou faktúry je protokol/súpis vykonaných prác vyhotovený v zmysle čl. I bod 2. písm. c) tejto Zmluvy, ako aj protokol/súpis vykonaných prác podľa čl. II bod 2. tejto Zmluvy.
10. DPH bude účtovaná v súlade s platnými právnymi predpismi.
11. Poskytovateľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len zákon č. 215/2019“) mu vznikne povinnosť vydávať, okrem faktúry podľa tohto článku tejto Zmluvy, aj zaručenú elektronickú faktúru podľa zákona č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od Poskytovateľa, okrem faktúry tohto článku tejto Zmluvy, aj zaručenú elektronickú faktúru, ktorú bude povinný vydávať Poskytovateľ podľa zákona č. 215/2019.

**Článok III**

**Miesto, podmienky a termín plnenia**

1. Poskytovateľ je povinný plniť predmet Zmluvy prioritne v sídle Objednávateľa a podľa potreby a dohody s Objednávateľom aj vo svojich priestoroch.
2. Objednávateľ je povinný:
3. umožniť Poskytovateľovi plnenie Zmluvy, spolupracovať s Poskytovateľom pri plnení predmetu Zmluvy, a to najmä poskytnúť úplné a pravdivé informácie potrebné pre riadne plnenie záväzkov Poskytovateľa,
4. umožniť prístup k zariadeniam, ktoré sú určené na plnenie predmetu Zmluvy pracovníkom Poskytovateľa tak, aby mohli plniť predmet Zmluvy.
5. Poskytovateľ je povinný:
6. plniť predmet Zmluvy v požadovanej kvalite, množstve a prostredníctvom zamestnancov s príslušnou kvalifikáciou,
7. akceptovať podmienky Objednávateľa pre plnenie predmetu Zmluvy a podmienky pre prístup na miesto plnenia, to najmä:
8. dodávku tovaru na miesto plnenia vrátane vyloženia, vynesenia na príslušné poschodie, demontáže a montáže na mieste plnenia,
9. montáž vrátane ekologickej likvidácie odpadu,
10. ekologickej likvidácia pôvodných ventilátorov,
11. dodanie a výmenu ventilátorov vykonať do 14 pracovných dní od účinnosti tejto Zmluvy,
12. premiestnenie UPS Protect 3.33 20kVA z 3. poschodia do suterénu a úpravu systému zaisteného napájania do 14 pracovných dní od účinnosti tejto Zmluvy,
13. všetky použité materiály a technické zariadenia musia byť nové, nepoužité, platne certifikované, resp. musia byť v súlade s príslušnými právnymi predpismi upravujúcimi certifikáciu a preukazovanie zhody výrobkov,
14. predložiť zoznam všetkých zamestnancov, ktorí budú vykonávať výmenu ventilátorov, a to najneskôr v deň zahájenia prác
15. pri poskytovaných službách a prácach dodržiavať platné predpisy BOZP a ochrane pred požiarmi.
16. V prípade, ak počas účinnosti tejto Zmluvy dôjde k zmene zamestnancov Poskytovateľa, ktorých technickú a odbornú spôsobilosť Poskytovateľ preukazoval Objednávateľovi vo verejnom obstarávaní, ktoré predchádzalo uzavretiu tejto Zmluvy, sa Poskytovateľ zaväzuje túto zmenu bezodkladne oznámiť Objednávateľovi, pričom táto zmena musí byť vopred písomne odsúhlasená kontaktnými osobami Zmluvných strán uvedenými v bode 5. tohto článku tejto Zmluvy. Ak Poskytovateľ poruší svoj záväzok uvedený v predchádzajúcej vete tohto bodu Zmluvy, Objednávateľ je oprávnený odstúpiť od tejto Zmluvy písomným oznámením doručeným Poskytovateľovi.
17. Zmluvné strany si pre poskytovanie potrebnej súčinnosti určili tieto kontaktné osoby:

Kontaktná osoba za Objednávateľa:

Zodpovedný pracovník: ......................., tel. 02/.................., e-mail: ,,,,,,,,,,,,,,,,,,,@konsolidacna.sk

Kontaktná osoba za Poskytovateľa:

Zodpovedný pracovník: ............................., tel. ................., e-mail: .............................

1. Poskytovateľ je povinný plniť predmet Zmluvy v termínoch uvedených v bode 3. tohto článku tejto Zmluvy a v čl. I. bod 2. a 3. tejto Zmluvy. Plnenie sa považuje za zrealizované dňom potvrdenia súpisu vykonaných prác zo strany Objednávateľa.

**Článok IV**

**Záručná doba a zodpovednosť za vady**

1. Poskytovateľ poskytuje Objednávateľovi záruku na plnenie predmetov Zmluvy uvedených v čl. I tejto Zmluvy a to v celkovej dĺžke 24 mesiacov.
2. Záručná doba začína plynúť odo dňa protokolárneho prevzatia prác Objednávateľom. Objednávateľ je oprávnený prípadné zistené vady uplatňovať v záručnej dobe. Reklamácia sa bude uplatňovať e-mailom na adresu kontaktnej osoby Poskytovateľa uvedenú v čl. III bod 5. tejto Zmluvy, ak sa Zmluvné strany nedohodnú inak.
3. Poskytovateľ je povinný nastúpiť na plnenie oprávnene reklamovaného predmetu Zmluvy bez zbytočného odkladu, najneskôr do 30 dní odo dňa uplatnenia reklamácie Objednávateľom.
4. Objednávateľ sa stane vlastníkom ventilátorov uvedených v čl. I bod 5. tejto Zmluvy dňom podpisu písomného protokolu podľa čl. II bod 2. tejto Zmluvy, čím súčasne prechádza na Objednávateľa nebezpečenstvo škody na dodaných ventilátoroch.

**Článok V**

**Zmluvné sankcie**

Zmluvné strany sa dohodli, že v prípade omeškania Poskytovateľa s plnením povinností, ktoré mu vyplývajú z tejto Zmluvy, je Objednávateľ oprávnený požadovať od Poskytovateľa zmluvnú pokutu vo výške 15,00 eur za každý aj začatý deň omeškania. Tým nie je dotknutý nárok Objednávateľa na náhradu škody, ktorá mu vznikla v dôsledku porušenia tejto zmluvnej povinnosti.

**Článok VI**

**Trvanie Zmluvy**

1. Táto Zmluva sa uzatvára na dobu určitú, a to na dobu do 14.04.2025.
2. Táto Zmluva môže pred dohodnutou dobou jej trvania zaniknúť:
	* + 1. písomnou dohodou Zmluvných strán,
			2. výpoveďou,
			3. odstúpením od Zmluvy.
3. Táto Zmluva môže byť ktoroukoľvek zo Zmluvných strán vypovedaná bez uvedenia dôvodu. Výpoveď musí byť písomná a doručená druhej Zmluvnej strane, inak je neplatná. Výpovedná doba je dvojmesačná a začína plynúť prvým dňom kalendárneho mesiaca nasledujúceho po doručení písomnej výpovede druhej Zmluvnej strane.
4. Zmluvné strany sú oprávnené odstúpiť od Zmluvy pri podstatnom porušení zmluvných povinnosti a požadovať náhradu škody, ktorá im týmto vznikla.
5. Za podstatné porušenie zmluvných povinnosti Objednávateľa sa považuje aj neuhradenie faktúry Objednávateľom po lehote splatnosti o viac ako 30 dní, ani po opakovanej výzve Poskytovateľa na jej úhradu.
6. Objednávateľ je oprávnený odstúpiť od tejto Zmluvy z nasledovných dôvodov:
7. strata nevyhnutnej kvalifikácie Poskytovateľa,
8. závažné porušenie povinnosti Poskytovateľa podľa tejto Zmluvy, pričom závažným porušením Poskytovateľa sa rozumie:
	1. nenastúpenie Poskytovateľa na servisný zásah ani po opakovanej výzve Objednávateľa,
	2. nesplnenie povinnosti Poskytovateľa uvedených v čl. I bod 2. a 3. a v čl. III bod 3. a 4. tejto Zmluvy.
9. Odstúpenie od Zmluvy oznámi odstupujúca strana druhej Zmluvnej strane písomne, doporučenou zásielkou na adresu jej sídla uvedenú v záhlaví tejto Zmluvy a to bez zbytočného odkladu po tom, ako sa o podstatnom porušení Zmluvy dozvedela.
10. V prípade odstúpenia od Zmluvy sa táto Zmluva neruší od počiatku, ale zánik Zmluvy nastáva dňom, kedy bolo písomné odstúpenie od Zmluvy doručenej druhej Zmluvnej strane; Poskytovateľ odovzdá Objednávateľovi splnenú časť predmetu Zmluvy, ktorá bola vykonaná v súlade so Zmluvou. Poskytovateľ má voči Objednávateľovi nárok na zaplatenie tej časti predmetu Zmluvy, ktorú podľa Zmluvy odovzdal Objednávateľovi ku dňu odstúpenia od Zmluvy.

**Článok VII**

**Spoločné a záverečné ustanovenia**

1. Táto Zmluva je vyhotovená v dvoch rovnopisoch, jeden pre Objednávateľa a jeden pre Poskytovateľa.
2. Táto Zmluva nadobúda platnosť dňom jej podpísania oprávnenými zástupcami oboch Zmluvných strán a účinnosť nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Ak vyplýva povinnosť zverejniť Zmluvu obom Zmluvným stranám v Centrálnom registri zmlúv, tak podľa ust. § 5a ods. 13 zákona č. 211/2000 Z.z. rozhodujúce pre nadobudnutie jej účinnosti je prvé zverejnenie Zmluvy, tzn. zverejnenie, ktoré nastane skôr.
3. Pre vylúčenie akýchkoľvek pochybností platí, že na zmenu osoby poverenej konať za Zmluvnú stranu podľa článku III bod 5. tejto Zmluvy nie je potrebné uzatvárať písomný dodatok k tejto Zmluve podľa bodu 5. tohto článku tejto Zmluvy. Zmluvné strany sú povinné bezodkladne písomne oznámiť druhej Zmluvnej strane zmenu osoby poverenej konať za Zmluvnú stranu.
4. Akékoľvek záväzky z tejto Zmluvy sú záväzné i pre právnych nástupcov Zmluvných strán.
5. Zmeny a doplnenia tejto Zmluvy môžu Zmluvné strany vykonať iba formou písomných a očíslovaných dodatkov k tejto Zmluve, ktoré tvoria jej neoddeliteľnú súčasť. Dodatky musia byť podpísané oboma Zmluvnými stranami.
6. Zmluvné strany sa dohodli, že tento záväzkový vzťah sa spravuje ustanoveniami Obchodného zákonníka; túto Zmluvu uzatvárajú podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov a doplnení a zároveň týmto vyhlasujú, že sú osobami oprávnenými za Zmluvnú stranu konať a zaväzovať ju.
7. Ak niektoré ustanovenia tejto Zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy, pokiaľ pri uzatváraní tejto Zmluvy Zmluvné strany túto otázku brali do úvahy.
8. Všetky spory, ktoré vzniknú z plnenia tejto Zmluvy, budú Zmluvné strany riešiť predovšetkým dohodou a vzájomným rokovaním. Ak nedôjde k takejto dohode, bude spor predložený na rozhodnutie príslušnému súdu Slovenskej republiky.
9. Zmluvné strany vyhlasujú, že táto Zmluva je prejavom ich skutočnej, slobodnej a vážnej vôle, že túto Zmluvu neuzatvárajú v tiesni, ani za nápadne nevýhodných podmienok, že si túto Zmluvu prečítali, jej obsahu porozumeli a na znak toho, že obsah tejto Zmluvy zodpovedá ich skutočnej a slobodnej vôli, ju podpísali.

Za Objednávateľa:

V Bratislave, dňa ..............

………………………………………….. …………………………………………..

 Mgr. Peter Egry JUDr. Denisa Vargová

 predseda predstavenstva podpredseda predstavenstva

 Slovenská konsolidačná, a.s. Slovenská konsolidačná, a.s.

Za Poskytovateľa:

V Bratislave, dňa ..............

.....................................................